ভারতীয় রেল
ভারতে রেল ব্যবস্থা চালু হয় ১৮৫৩ সালে। ১৯৪৭ সালে স্বাধীনতার সময়, দেশে বিয়াল্লিশটি রেল ব্যবস্থা বিদ্যমান ছিল। ১৯৫১ সালে এই সংস্থাগুলির রাষ্ট্রায়ত্ত্বকরণের পর একটি মাত্র সংস্থা স্থাপিত হয় এবং উক্ত সংস্থাটি বিশ্বের অন্যতম বৃহৎ রেল ব্যবস্থায় পরিণত হয়। ভারতীয় রেল দূরপাল্লা ও শহরতলি স্তরে মাল্টি-গেজ ব্যবস্থায় ব্রড, মিটার ও ন্যারো গেজে রেল পরিবহন পরিচালনা করে। এই সংস্থা একাধিক লোকোমোটিভ ও কোচ উৎপাদন কারখানারও মালিক।
মাদ্রাজ প্রমাণ সময়
১৮৮৪ সালে সরকারি ভাবে বোম্বাই প্রমাণ সময় ও কলকাতা প্রমাণ সময় চালু হলে পরে রেলওয়ে কোম্পানিগুলি মাদ্রাজ প্রমাণ সময়কে দুই সময় অঞ্চলের মধ্যবর্তী একটি সময় অঞ্চল হিসেবে গণনা করত। এই জন্য এই সময় অঞ্চলকে ভারতের রেলওয়ে সময়ও বলা হয়।